
REFERAT DE APROBARE

Conform Ghidului specific privind regulile și condițiile aplicabile finanțării din fondurile europene PNRR în cadrul apelului de proiecte PNRR/2022/C1/I1, Componenta C1- Managementul apei, Investiția 1 – Extinderea sistemelor de apă și canalizare în aglomerări mai mari de 2000 de locuitori echivalenți, prioritizate prin Planul accelerat de conformare cu directivele europene.
Autoritățile administrației publice au, în raport cu utilizatorii pe care îi reprezintă, următoarele sarcini și responsabilități:
a) să gestioneze serviciul de alimentare cu apă și de canalizare pe criterii de competitivitate și eficiență economică;
b) să promoveze dezvoltarea, modernizarea și reabilitarea infrastructurii tehnico-edilitare aferente serviciului;
c) să monitorizeze și să controleze activitățile de furnizare/prestare a serviciului și să adopte măsurile prevăzute în contractul de delegare a gestiunii, în cazul în care operatorul nu asigură indicatorii de performanță asumați;
d) să stabilească și să aprobe indicatorii de performanță ai serviciului numai după ce aceștia au fost supuși în prealabil dezbaterii publice;
e) să adopte normele locale și modalitățile de gestiune a serviciului de  alimentare cu apă și de canalizare;
f) să informeze și să consulte utilizatorii și asociațiile acestora cu privire la strategiile de dezvoltare a serviciului, precum și despre necesitatea instituirii unor taxe locale privind serviciul de alimentare cu apă și de canalizare;
g) să medieze rezolvarea conflictelor dintre utilizatori și operator sau dintre operatori, la cererea uneia dintre părți.
În data de 24.10.2022, Consiliul Judeţean Prahova a adoptat Hotărârea Consiliului Județean nr. 303/24.10.2022 privind încheierea unui Acord de Parteneriat între UAT județul Prahova și UAT orașul Boldești-Scăeni în vederea realizării, reabilitării, extinderii și modernizării unor obiective de investiții în sistemul de alimentare cu apă și canalizare destinate îmbunătățirii sănătății publice și mediului în conformitate cu îndeplinirea obligațiilor privind gestionarea apelor uzate și accesul populației la apă potabilă.
Obiectivul general al proiectului îl constituie asigurarea sustenabilă a apei  pentru un viitor sigur al populației, mediului și economiei.
Obiectivul specific este creșterea gradului de acces al populației la serviciul public de apă și canalizare.
Dezvoltarea economică și socială durabilă a localităţilor depinde în mare măsură de nivelul echipării edilitare a acestora, de asigurarea tuturor utilităților necesare desfășurării vieții cotidiene și activității potențialilor investitori.
[bookmark: _GoBack]Obiectivele propuse reprezintă priorităţi ale Consiliului Boldeşti-Scăeni şi ale Consiliului Județean Prahova, acesta dispunând de logistica necesară implementării proiectelor de amploare şi care au ca scop îmbunătăţirea condițiilor de viață și confort ale populației.
Faţă de cele expuse mai sus, supun spre aprobare prezentul proiect de hotărâre.
În speranţa aprobării, vă mulţumesc anticipat !

